Марко Ганчев
Осъждат изнудвача

chitanka.info

Ха-ха, осъждат изнудвача,

убиеца, шизофреника,

отвлякъл някакво дете

и злобата на обществото.

А кой го съди? Обществото,

което нашите деца

отдавна също е отвлякло

и в собствените наши къщи

като заложници държи ги.

И тайни записки ни праща:

„Живейте както аз ви кажа!

В противен случай ще убиете

децата си собственоръчно!“.

И то се знае, получава

изцяло искания откуп.

След туй от съвест ли, от що ли,

над всички изнудвачи ужким

присъди смъртни произнася.

Добре де, нека ги изпълним!

1976

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.